經數: 一六九九

經名: 金剛般若疏卷第四

頁數: 一二一

上              欄

此破異見. 何處離相好別有法身也. 可以諸

相見不下. 意與前同. 但身總相別相爲異耳.

於意云何如來有所說法不下. 此第七章來

者. 此破法身有說法疑. 疑云. 若具足色身非

法身者. 云何言如來有所說法耶. 故佛破云.

須菩提汝勿言如來法身有所說. 若言如來

法身有所說則謗法身. 法身非色故法身非

說也. 何以故說此一句. 破法身無說疑. 若言

法身不說相好身說. 此亦不然. 上明不可離

相好身別有法身. 便謂法身無相好. 亦不可

離相好身說別有法身說. 而謂法身無說. 問

何以知經文如此. 答論偈云如佛法亦然. 故

擧佛例法也. 無法可說是名說法者. 此更破

疑. 人聞法身有說便言有法可說. 故今釋云.

雖復說法無法可說. 假名說法耳. 論次此章

後長有信受一章經. 問上信今信何異. 答上

明信信因果深義. 今明信信上如來雖說無

所說也. 問何等人能信此法耶. 答論偈云. 非

衆生衆生非聖非不聖. 此人非凡夫衆生故

言非衆生. 而是聖體衆生故言衆生也. 非衆

生故非聖. 是聖體衆生故非不聖也. 問若言

凡夫不信不可爲凡. 聖人能信不須爲聖. 今

說此經竟爲何人耶. 答觀此論意. 具足[&FFFF]#倒

有所得凡夫不能了. 此是習無所得觀衆生

則能信. 此衆生望有所得人故非衆生. 未具

足了悟故非不衆生也. 於意云何下. 第八章

經論生起  從上第二章經生. 上第二章經云

佛無菩提可得者. 今云何有階級位行耶. 如

謂從十信至十住. 從十住至十行. 從十行至

中              欄

十□向十地等. 旣有進行階級則佛果應有

所得也. 近文生者. 相好論身業. 無所說辨口

業. 今得菩提明意業. 佛旣無所說應無所得.

今實有所得應實有所說也. 問初周中已明

佛無所說無得菩提. 與今何異. 答前後兩會

利鈍兩緣. 此二義通貫十五章也. 但今文與

上有開合之別及來意不同. 來意不同. 上明

釋迦是化佛破實說之疑. 今明不可言法身

有說. 不可言無說. 破法身有說法身無說之

義疑. 上明無得菩提破實得之疑. 今明無得

破擧因行階級證果實得疑也. 又上云如來

有所說耶. 有菩提可得耶. 此得說合論. 今則

聞得說爲二章經. 前章經明無所說. 此章明

無所得也. 文三. 初佛牒疑情反問善吉. 次善

吉奉答. 明佛無少法得菩提. 若有一豪之得

則不得道. 以畢竟無得爾乃得道耳. 以得果

實無一法可得. 行因實無一行可行. 無所得

故始得果. 無所行故乃是行因也. 次佛述四

義釋無上菩提. 初卽述以無所得故名無上

也. 二以體悟法界平等義故名無上菩提. 以

無我無人故得菩提者. 第三義. 彼菩提體無

二種我名無上也. 上之二義就得門釋無上

菩提. 今就離門釋. 謂菩提體有我人則非無

上. 以體無有我人故名無上菩提也. 修一切

善法者. 上三門就果釋無上. 此第四義就因

門釋無上. 以有無上方便修一切衆行滿足

故是無上. 餘菩薩修因行不滿故非無上也.

如來說善法則非善法者. 簡上修善法義. 今

明是無所得善法耳. 得非是有所善法故云

下              欄

則非善法. 是名善法者. 還結取無所得善法

也. 三千世界須彌七寶下. 此第九章. 問前周

已擧內外兩施明格量竟. 今何故更說. 答上

已明前後說爲兩會之衆. 不應問也. 又上來

明般若體門及信受門竟. 今說經是功德門

也. 又依論生起. 從上修一切善法得菩提文

生. 若言修善法得菩提者. 受持此經章句不

得菩提. 何以故. 薩婆多等諸部人云名字句

是無記法故也. 爲破此疑故重擧也. 明名

字句雖是無記能表實相故. 受持四句功德

無邊. 又汝法中言是無記. 我法中明此是般

若名字句. 豈是無記. 故受持四句勝大千廣

施也. 問等是破無疑. 何故不擧□沙七寶及

擧□沙身命耶. 答三千寶是最初格故擧初

章耳. 又爲後曾人須漸次格. 不得頓格超說

□沙. 又今三千財與上爲異. 上但明三千財

不及持經四句. 今明百分不及一等也. 依論

經有四種勝. 一者云百分不及一. 乃至百千

分不及一. 此是數勝. 持經福不可數也. 二者

歌羅分不及一. 此是力用勝. 明經力用勝七

寶施力用. 三者優婆尼沙陀分不及一. 此云

不相似數勝. 此是數中微細之數. 乃至持經

少許福德數無有與此數相似. 故云數勝. 四

者因果勝. 此經因果勝餘因果也. 須菩提於

意云何下. 第十章經來者. 論云. 從上菩提無

高下生. 無高則諸佛不高. 佛非能度. 若無有

下則衆生非下. 不下度衆生. 而佛是能度故

佛爲高. 衆生是所度故衆生爲下. 不應無高

下也. 又從上爲他說四句生者. 時會旣聞爲

經數: 一六九九

經名: 金剛般若疏卷第四

頁數: 一二二

上              欄

他說四句功德無邊. 便謂有衆生可爲. 故今

破之也. 前文止於疑念. 次何以故釋止疑念

所以. 明實無衆生可度. 汝不應念佛度衆生

也. 若有衆生如來度者. 此是反釋. 若見有衆

生可度. 佛則有取我之過也. 以衆生見衆生

衆生名衆生. 不能自度. 何能度衆生. 佛亦見

衆生佛亦名衆生. 不能自度. 何能度衆生. 佛

若見衆生佛能度衆生. 衆生亦見衆生衆生

應能度佛. 有如是大過故佛不應見有衆生

也. 如來說有我者則非有我. 又釋疑. 疑云.

若無衆生可度. 佛口中何故自稱我耶. 如云

我本行菩薩道等. 故知有我. 答云. 如來隨俗

說有我耳. 實無有我可說. 而凡夫之人以爲

有我者. 更疑若無我者何故世間皆云我來

我去我生我死等耶. 卽釋云. 此是凡夫人於

無我中橫計有我耳. 故云凡夫以爲有我也.

凡夫者如來說非凡夫. 論經具足云須菩提

凡夫生者. 如來說非生是名毛道凡夫生. 所

以有此語來者. 上旣云凡夫之人以爲有我.

故今釋凡夫義也. 所以言凡夫生如來說非

生者. 以不生聖觀故名非生. 生凡夫[&FFFF]#倒心

故是名凡夫生也. 問論經何故云毛道凡夫

耶. 答愚癡不解一毛端聖法故也. 數人別有

凡夫法凡夫性. 凡夫性是非色非心不相應

行無記法也. 凡夫法通五陰通三性也. 成論

義無別凡夫性法. 但無無漏聖法故名凡夫

法耳. 可以三十二相觀如來不下. 此第十一

章經. 上已三章來各有其義. 今復來者. 上第

三章中雖破如來法身有相無相一異等見.

中              欄

但耳眼之徒多言三十二相是佛. 卽更復生

疑. 以修三十二相業等故得三十二相身. 有

三十二相身卽有法身. 故知法身應有相好.

爲破此疑故有此章來. 又初周兩過明相好.

後周亦兩過明相好. 二會之信亦不可失. 又

近接前章總明正法平等無有高下. 次章明

無衆生可度釋無下義. 今了三十二相非佛

釋無高義. 此一章經凡五句. 一佛牒疑情問.

二須菩提同迷答. 三佛擧輪王[&FFFF]#破. 四須菩

提悟解. 五佛說偈呵之. 問觀佛三昧經云. 若

觀佛色聲皆滅重罪. 今云何見色聞聲行邪

道耶. 答若得般若方便用. 見色聞聲亦是佛.

非色聲亦是佛. 乃至非非色聲亦是佛. 若不

得般若方便用. 五句皆非佛. 故觀般若偈云.

若人見般若是則得解脫. 若不見般若是亦

得解脫. 若人見般若是則爲繫縛. 若不見般

若亦爲繫縛也. 汝若作是念下. 第十二章經

來者. 論生起云. 若言不以色相好見法身者.

則修相好業不得菩提. 若爾應無福德之因

福德之果. 爲破此疑故明. 汝勿言無福因及

福果. 佛有二種莊嚴. 福因得相好果此是福

莊嚴. 修智慧因得智慧果是慧莊嚴. 如來具

有福慧二莊嚴. 何故無相好果耶. 汝若作是

念發菩提心說諸法斷滅. 又疑. 菩薩得無生

忍出世間智慧. 爾時捨內身受法身. 則應無

復福德因福德果. 爲破此疑故明. 菩薩得無

生忍得妙智慧妙福德. 豈失福德因果墮斷

滅中耶. 問此中云發菩提心. 何故釋云得無

生忍耶. 答初得無生忍亦名初發心也. 又此

下              欄

中明從初發心不習斷滅觀亦不起常觀. 後

心皆爾. 故初後不二. 如云發心畢竟二不別

也. 前明佛果非有相非無相. 今明因非斷非

常. 可謂因果皆是正觀皆離斷常. 問若爾因

果何異. 答明晦不同故開因果耳. 以滿□河

沙世界七寶布施者. 問上已□沙格竟. 何故

重說. 答前周從三千至□沙. 後周亦爾. 兩會

之義不失也. 又來意異. 前爲格量持經四句.

今爲格量菩薩無我忍也. 此是人法無我故名

無我忍也. 不受福德者. 不受有所得福德故

此菩薩勝前菩薩. 前菩薩受有得福德故不

及後菩薩也. 次問答料簡不受之義. 問菩薩

旣作福德. 云何不貪著耶. 答菩薩以無受心

作故不生貪心. 多非作福德然復不貪也. 若

有人言如來若來若去下. 第十三章來者. 論

生起云. 菩薩旣不受福德則不受世間人王

天王. 云何往來六道利益衆生耶. 故今釋云.

菩薩雖不受世間果. 而化身往來六道作人

王天王利益衆生. 法身常住則無有去來. 勿

見化身去來利物便言法身亦有去來. 勿見

法身無去來謂生身亦無去來. 此中正明化

身有去來破法身有去來疑. 故云. 若言如來

法身有去來者. 不解法身之義也. 問若化身

有來去法身無來去. 還是從來義耳. 答此是

不二二義. 故開二身. 無去來去來是化身. 去

來無去來是法身. 皆是爲物作此名字耳. 至

論. 正般若未曾二不二去來不去來也. 須菩

提以三千世界碎爲微塵下. 第十四章經. 前

已明微塵. 今復明. 何異. 釋有同有異有同者.

經數: 一六九九

經名: 金剛般若疏卷第四

頁數: 一二三

上              欄

同取爲譬喩. 異者來意各別. 前擧有微塵譬

有所得布施. 成格量優劣義故來. 明有得布

施此是塵染因. 還得塵染果故不及持經四

句. 今擧微塵喩破十方佛法身一異之疑. 如

世界碎末爲塵. 不可言一處住. 以其各散故

亦非異處. 旣無聚云何散耶. 十方佛法身不

可不處住. 不可異處住. 以不可一處住非是

混成一法身. 不可異處住故不可各各有法

身. 故論偈云. 於是法界處非一亦不異. 此破

由來兩解. 或言十方佛混成一法身. 或言各

各有法身義也. 問何故擧微塵喩破法身一

異疑耶. 答如微塵散滅故不可說一異處. 如

是十方佛煩惱盡故不可說法身一異處住.

故論偈云. 微塵碎爲末. 示現煩惱盡也. 問

何因緣故破法身一異疑耶. 答上明化身有來

去法身無有來去. 法身無來去故時會生疑

十方佛法身同爲無來去. 爲成一法身同處

住. 爲各各有法身異處住耶. 又上來廣破二

身一異之見令識正果. 今破微塵世界聚散

之見令識依果故. 令了悟不依不正畢竟空

義故有此文來也. 此中前牒彼疑. 而頓擧三

千世界微塵者. 欲明十方一切佛法身同異義

也. 答云甚多者十方諸佛多也. 說微塵者. 擧

微塵爲喩也. 假名微塵無所有故云非微塵

也. 是名微塵者. 還結正假名義也. 世界一合

相者. 若微塵世界相對. 微塵喩十方法身不

一. 世界喩十方法身不異. 但論意用微塵通

喩不一異. 世界偏喩不一也. 問前微塵通喩

不一異. 何故擧世界別喩不一耶. 答人聞十

中              欄

方法身皆無來去大小. 應是一也. 以多有一

疑故偏破一也. 一合相者合衆塵成世界也.

一合相不可說者. 聖人了合無所合. 如破合

品. 是法不自合異法亦不合. 合法及合時合

者亦皆無. 故無有合. 但凡夫見有世界故起

貪著心言有世界耳. 若人言佛說我見者. 此

文近接前生明凡夫貪著其事生也. 凡夫貪

著由於我見. 我見旣無貪著何由有耶. 又遠

釋一經. 上來處處歎無我無人. 但凡夫[&FFFF]#倒

起我見人見耳. 時會便疑. 佛說凡夫起我見.

故知有我見可起. 若無我見佛不應說凡夫

起我見. 此是一疑也. 又二乘人云. 先有我見

故斷我見故得無我智. 是名得道. 此是二疑.

破初疑云. 若人言說我見便有我見可說者.

則不解佛所說義. 佛欲明我見是無故說我

見耳. 非說我見便有我見可說也. 故中論最

後偈云. 一切諸法空. 世間常等見何處於何

時誰起是諸見. 故非但正見不可得. 邪見亦

不可得. 故知道門未曾邪正. 此經將竟. 上破

昔有所得正見不可得. 今破其邪見亦無得.

顯正般若未曾邪正也. 卽是答二乘人亦不

得言先有我見斷我見故得無我智. 今乃明

我本來畢竟不可得. 何所斷故言無我耶. 應

如是知者. 上明我見本來不可得. 今明法

見亦本來不可得. 故擧我列法故云應如是

知見信解不在法相也. 所言法相者則非法

相者. 亦如我義佛說我旣非我. 說法相亦

非法相也. 問如是知見信解何異耶. 答□偈

云二智及三昧. 知是世諦智. 見是第一義諦

下              欄

智. 信解者是二智所依三昧. 依三昧故發生

二智也. 問何故明二智. 答菩薩了人法空具

足二智也. 又始行菩薩未得無生. 了悟淺名

世諦智. 深行菩薩得無生忍. 了悟二空名第

一義諦智. 三昧通是二人智所依也. 若人以

滿無量下. 此第十五章經. 上如來者無所從

來. 總明二身. 微塵譬喩別料簡法身. 今此一

章經別料簡化身. 疑云. 化佛旣有去來. 供養

化佛持化佛所說. 何如眞佛耶. 故今明. 若能

於化佛所發心受持化佛四句偈者功德. 勝

無量阿僧祇世界七寶施. 云何爲人演說. 釋

爲他說義. 明上來數勸爲人說法. 今經之欲

竟示說法之方. 當如如而說. 下如字則是如

法性之如. 勸行者當如法性如而說. 勿生心

動念也. 下偈卽明說法之辭亦如十喩之說.

故居士經云. 說法者無說無示. 譬如幻士爲

幻人說法. 什法師云. 十喩以喩空. 空必持此

喩. 借言以會意. 意盡無會處. 旣得出長羅住

此無所住也. 若依論經明之. 經曰. 云何爲人

演說而不名說. 是名爲說. 此釋化佛說法義.

化佛說法不自稱是化. 若自稱是化則衆生

不生信敬. 故言不名爲說. 是名爲說者. 直化

佛說法也. 一切有爲法偈來者. 更釋疑. 疑云.

諸佛常爲衆生說法. 何故復入涅槃. 故明諸

佛如來不住涅槃不住有爲. 以諸佛爲利衆

生化身說法故不住涅槃. 觀有爲如夢幻故

不住世間也. 論經廣有九喩. 云一切有爲法

如星□燈幻露泡夢電雲. 一者如星. 日未出

有用. 日出則無用. 未有正觀日出則妄心有

經數: 一七○○

經名: 金剛般若經贊述卷上

頁數: 一二四

上              欄

用. 正觀日出則妄想不可得. 第二□喩. 如眼

有□故見空有毛輪故可得. □慧眼故無六

塵妄見六塵也. 第三如燈. 還喩能見識法. 如

有油注器三法合故有燈. 根塵及貪受故有

識生. 燈和合有無所有. 法亦和合有無所有

燈念念滅. 識亦爾也. 第四如幻喩. 如幻師作

種種物而無實. 衆生業幻故見種種國土亦

無實也. 第五露喩. 露少時住. 身亦爾. 第六泡

喩如天雨□成泡小兒謂之卽爲珠心生貪

著. 衆生三受亦爾. 從根塵識生亦不實也. 第

七夢喩. 過去法如昨夜夢見有了悟則無也.

八者如雷喩. □現卽滅. 現在法亦爾. 第九雲

喩. 空中淨忽然雲生卽時便滅. 未來法亦爾.

忽然而起卽時散滅也. 委曲須講釋. 今略示

耳. 第三流通如文意云云

金剛般若經義疏卷第四畢

1刊行金剛般若經贊述序

般若六百卷. 以金剛爲精髓所謂深妙玄約.

群聖猶迷. 非虛言也. 在昔無著[&FFFF]#偈於彌勒.

天親受旨乎賢兄. 二論之出世. 譬之猶雙懸

日月燭照幽冥也. 及法之東漸也. □譯注疏.

其類寔繁. 傳說我三藏法師是常啼菩薩之

後身. 信乎其執破骨出髓之夙志. 忘軀殉法.

委運祈通. 其譯諸經. 託終於此法. 以大呈嘉

瑞及其上遷也. 亦誦眞文以逝. 其有大因緣

中              欄

於般若. 而獨得其宗旨者. 可以見已. 而於本

經. 最注意焉. 是以疏主受旨. 特述三注. 曰玄

記. 曰贊述. 曰會釋. 而其直就經文爲釋者. 獨

贊述爲然. 然人徒知有此書. 而[&FFFF]#之或目也.

肉能硏索之乎. 越前藝公嘗有歎於此. 欲上

梓行世. 搜索四方. 得五本焉. 旣已參互校訂

之矣. 念我興福更有善本. 癸酉之夏. 來謀之

余. 余嘉其志. 出一本相示. 蓋學頭所歷傳. 藝

公大喜持去. 至於季秋. 再來告其□對卒業.

乞余題語. 余深懼以鄙言冠祖典. 不遜之罪.

不可逃也. 固辭不敢. 乙亥之夏刻竣. 復持至

心予必一言. 以證考訂無私. 予感其篤志. 且

喜法之弘傳也. 乃忘□越. 略[&FFFF]#來由. 以塞其

責云

文化十二年歲在乙亥夏五日

興福別室大僧都訓映謹識

刻金剛般若經贊述序

我曹衆生. 從無始際. 汨溺於生死海中. 頭出

頭沒. 靡有出期. 大聖世尊. 憫之宣暢摩訶衍

法. 於中演說破有之敎者. 摩訶般若經. 四處

十六會說. 而此金剛般若者. 其第二處第九

會說. 實是覺海之要津. 入道之寶戶也. 是以

支那日本諸大德. 疏此經者. 僧肇淨影等無

慮數十家. 本朝鏤梓行世者亦頗多矣. 唯大

唐慈恩窺基法師. 有疏二卷. 東域錄中稱贊述

者. 傳本邦以來. 蓋千有餘年. 而未梓行于世

下              欄

學者憾之. 豈非缺乎. 余同國社友丹山子法

諱順藝者. 天資聰敏. 好學菩篤. 遊學本□. 有

年于玆. 慨此典未現流於世. 探其善本. 刻苦

校□. 頗延歲月. 旁加邦讀. 付諸□□氏. 將上

木令余作序. 余雖不敏. 曷不喜此典流後代

布海內乎. 且玆經. 天台宗祖智者大師. 有疏

一卷華嚴宗祖至相大師. 有疏二卷. 三論宗

祖吉藏法師. 有疏四卷. 今此書. 卽法相宗祖

基法師之所撰. 則四家大乘師之疏. 得此而

恰完矣. 竊思. 我社諸子. 依此經疏硏尋. 則一

乘三乘敎義. 性相二宗法門. 坐而得之. 是余

深所冀也. 丹山子此擧. 亦玆意耳. 因不恥鄙

拙. 聊述開刻之事緣. 以辯其簡端云爾

維歲文化十年癸酉仲冬閏月越州香月院釋

深□誌于京兆高倉學寮

校訂例言六則

一斯書. 余所索得凡六本. 其三是南都古本.

而興福寺學頭歷傳本. 又其最可據者. 故

今以此爲主. 以參訂餘本. 其涉兩可者. 則

□存之. 又雖可疑. 而諸本皆同者. 則姑從

原文. 不敢臆斷. 且揭注之上方. 更[&FFFF]#善本

一本經新□未容潤飾. 故此疏就什譯以解

之. 蓋以其譯在初流傳最廣耳. 然有什本

所闕一二以餘本補之者. 今圈其右方而

注之於格上

一此疏所牒經文. 每擧其首尾略去中間. 今

就現藏補塡全文. 以便□閱

一本經諸家所刊行有數本. 今直就大藏. 抽

出本經□之. 於疏所牒. □其同異. 大藏 . 又

經數: 一七○○

經名: 金剛般若經贊述卷上

頁數: 一二五

上              欄

參訂宋本明本麗本焉. □揭注之上方. 如

疏中所引二論. 文又有不同前三本者. 非

其所正釋. 故不煩加□注. 觀者當自□知

之

一余所得六本. 皆略有國訓. 而[&FFFF]#全備者.  今

請典壽律匠□閱之. 參訂合議. 悉附邦讀.

以便初學. 更見古點本可依者. 當是正之

一凡上梓者. 必借書手. 而往往不[&FFFF]#脫謬. 今

余不自□書之拙. 親寫繕完. 以授□□. 雖

缺於觀美. 庶不致誤人

文化十年癸酉冬十月

丹山野衲順藝(志道)謹識

1金剛般若經贊述卷上

2大乘    基撰

一彰因起二明年主三釋本文. 初中有二. 一

明經因起卽謂空有二因. 乃有阿僧伽佛去

世後九百年. 上請慈尊爲開中道說. 瑜伽十

七地中邊分別論等[&FFFF]#彌勒所談. [&FFFF]#如廣章

說. 有少差異如別紙. 二明論因起者. 攝大乘

云有二種藏. 一聲聞藏二菩薩藏. 於中有三

謂素□覽阿毘達磨毘奈耶. 謂華嚴般若等

名菩薩藏中素□覽. 解深密阿毘達磨經名

阿毘達磨藏. 毘奈耶瞿沙經名第三藏. 然上

諸經3唯依梵本各有多頌. 以漸隱沒卷軸便

小. 或4此方5□者6偏略. 所以漸約也. 卽阿

毘達磨經中有攝大乘品7佛當加持菩薩所

中              欄

說佛去世後九百餘年. 無著菩薩撮集諸經

統攝其義. 爲二萬七千頌名對法論. 後有其

資名色陀僧訶此名8覺師子. 造六萬三千頌

釋. 與前師造兩本別行. 後有菩薩名安慧9□

爲一部. 故稱爲雜集. 卽瑜伽十支中之一支

也. 謂10三十唯識等11各爲一支. 故如迦12□延

三百年後造發智論. 而後有六足諸論等

金剛般若波羅蜜經

姚秦三藏法師鳩摩羅什譯  二明年主者. 一

明經二明論. 經者然此殺若上代已來總有

五譯. 出其年代具如玄記. 然三藏貞觀十九

年初從西至. 最初□譯其論也. 對法爲先. 至

貞觀二十13三年二藏隨駕玉華. 先帝乖14和

頻崇功德. 共藏譯論遍度五人. 更問良因藏

令弘[&FFFF]#. 遂15制般若之序名三藏聖敎序. 其時

太子亦16製顯揚論序17當許18雜□經論[&FFFF]#[&FFFF]#

幽靈. 旣有違和不暇廣*製也. 于時帝問藏云.

更有何19善而可修耶. 藏報云. 可執筆以綴般

若. 帝旣許之. 藏便譯出其夜五更三20點□譯

卽21了. 帝22索讀之卽遣所司寫一萬本. 旣不重

綴詞句遂[&FFFF]#. 後欲重譯無由23改採前布也. 當

24爾積代梵本文[&FFFF]#付三藏. 藏25討諸本龜資

梵文卽羅什譯同崑崙之本與眞26諦□等. 然

經文27舛異隨文乃知眞謬. 題名28不同. 三藏

獨名能斷. 卽先所譯. 無著論本亦名能斷. 何

意然也. 彼意說金剛有三義. 一所破義. 無著

論本云. 正見29行邪見行. 解云正邪雖異30還

作是同. 故行31該兩種見. 卽喩金剛雖一能所

有殊. 雖曰金剛亦有32物能破之. 故如白羊角

下              欄

卽破金剛也. 二能□義. 無著云一33者細是智

因故34二35牢36者不可壞故. 解云聞思兩慧能

伏染故. 漸生修慧故名能□37稱爲智因也. 二

*牢者卽謂修慧. 旣是定心正能破障故名*牢

也. 或修慧中有有漏無漏二別. 以分細*牢. 或

就無漏中有折伏道斷惑道. 二分亦38行. 然煩

惱障通理事兩觀伏以欣上厭下伏故. 所知

障唯理觀伏可知也. 又約無間解脫亦分細

39牢者. 至佛果位解脫道中名斷者三種斷中

斷性斷類名斷. 而非斷用及斷體. 以非所斷

不名爲斷體. 已斷非正斷故40不名爲能斷也.

三者闊狹義. 無著論云如彩41□金剛42形兩

頭寬而腰狹. 解云地前佛果喩寬十地喩43狹

以地地之中各修一行爲首故. 或七地已前

分是寬皆隨義44准之. 應知今若所破名金剛.

金剛之般若能45破□名金剛. [&FFFF]#剛卽般若也.

然經云般剌若者因中慧言46薩筏若者此云

一切智是果中智也. 言般剌愼若者斷惑慧.

卽此中所標故云能斷也. 47論者然今唐國有

三本流行於世. 一謂世親所制□或兩卷或

三卷成. 二無著所造或一卷或兩卷成. 三金

剛仙所造. 卽謂南地吳人非眞聖敎也. 此或

十一卷或十三卷成也. 若唯48學有以非空妄

想49之心更長. 唯學空而非有. 眞智無因而不

生起. 滅妄想於空門起眞心於有府. 有空

雙鏡50說敎51有二種. 一謂隨機如四諦二空

經數: 一七○○

經名: 金剛般若經贊述卷上

頁數: 一二六

上              欄

等理. 二謂顯理1而如說無相實相等. 佛以

一音等. 華嚴云如來一語中演出無邊契經

海等. 法華唯明攝入以2彰一乘. 勝□通據

出生及攝入也. 然法華云若人行五波羅蜜.

不及受持聽聞法華者. 約菩提涅槃總名一

乘. 故牛車喩於菩3提. 經云吾爲汝等造作

此車. 故應當等心各各與之. 故勝□云行六

波羅蜜不及4手捉經者. 彼據眞如爲乘也. 如

彼經文具顯5其相也

如是我聞一時佛在舍[&FFFF]#國祇樹給孤獨園

第三判本文者. 此經始終有其三分. 初文6前

由致分. 次爾時須菩提卽從座起下發請廣

說分. 後佛說是經已下喜悟修行分. 前中有

二. 初明通由致. 次爾時世尊下別由致. 前中

有五. 一爲令生信總顯已聞. 說如是我聞. 二

說者7聽者共相會遇時分無別總說一時. 三

化必有主. 主若勝法可尊故標於佛. 四化必

有處要託勝處說妙法. 故言舍[&FFFF]#國祇樹給

8孤獨園. 五明敎所被機. 謂千二百五十人俱

據實亦9有菩薩10衆如婆伽婆說. 亦有八部

*衆如下流通分說. 今此略故但擧聲聞也. 餘

文可知. 言說處者謂筏蘇顯11輕呼度舊云五

天竺者訛也. 今釋顯度者此云12月氏. 此五國

中多有賢哲. 如月照暝能除炎熱故以爲名

也. 舊云月支等者[&FFFF]#非也. 其舍[&FFFF]#國者訛也.

應云室羅筏悉底布羅. 此云□德城13謂14□

多聞□欲15境□解脫故. 此城之主卽是[&FFFF]#剌

16摩那17侍特王此云勝軍. 卽謂中印土之都

城之名也. 國名□薩羅爲別□河南□薩羅

中              欄

故以城名標別也. 其南□薩羅國城無有別

名號. 卽以國爲名故. 祇樹者卽謂誓多太子

之林. 誓多者此云戰勝也. 給孤獨園者謂須

達多. 於太子處所買得也. 今合標彼故雙擧

之. 廣說緣起如餘疏陳

18與大比丘衆千二百五十人俱   述曰. 此

第五*彰敎所被機也. 謂佛19共兼會名之爲

與. 龍樹釋云. 一20者21同處□德城. 二者同時

同此說聽究22竟一時故. 三者同心共取一味

法故. 四者同見同證一解脫理23故五者同戒

各具別解脫戒故. 六者同解脫三乘同坐解

脫床故. 具如是義總名爲與. 大者有五義一

名稱大. 大衆大人所知識故. 二位次大. 皆住

聖果非凡位故. 三功德大. 或諸漏盡證智斷

故. 四修行大. 心大菩提修廣業故. 五徒衆大

千二百五十人故. 龍樹釋云. 如有七寶處金

爲最大. 乃至無好物處鐵24鋤爲最大. 如是有

三寶時佛爲最大. 乃至於末後時破戒僧爲

最大. 故經云瞻25博迦華雖[&FFFF]#[&FFFF]#猶勝諸華鮮

潔時. 破戒惡行諸比丘猶勝外道持戒者故.

今言大者且對有學也. 比丘者此有五義. 一

怖魔. 創心出家四魔怖故. 二乞士. 以乞自言

26齊自他故. 三淨命. 離五邪命正三業故. 五

邪命者一爲利養故而現希奇. 如坐行人念

數珠等. 二爲利養故自說已德. 三爲利養故

占相吉凶. 四爲利養故高聲現威. 五爲得利

養故說先所得以動人心. 四持戒性. 威儀曾

不缺故. 五破惡. 修道獲果斷煩惱故. 僧伽名

衆. 證理法事二俱和故. 千二百五十人者佛

下                      欄

初成道27初一時中度五28人俱□等29第二時

度耶舍等五十人. 第三時度舍利子等一百

人. 第四時度目□連等一百人. 第五時度優

樓頻螺迦葉等五百人. 第六時度30迦耶迦葉

等二百九十五人. 第七時度那提迦葉等二

百人. 如是總有千二百五十人. 此擧常隨徒

衆也. 准下亦有比丘尼衆等今此略故也. 然

阿含經唯爲發趣心聲聞乘說. 般若空敎唯

爲發趣心大乘者說. 故下云爲大乘者31說爲

最上乘者說也. 涅槃法華解深密等通32爲發

趣一切乘者33說謂說有爲無爲名之爲有. 我

及我所說爲空. 故今列聲聞衆者卽是爲令

發趣心大乘故. 菩薩已發趣故此略34不標也.

上來明通由致竟

爾時世尊. 食時著衣持[&FFFF]#入舍[&FFFF]#大城乞食

於其城中次第乞已還至本處飯食訖收衣[&FFFF]#

洗足已敷座而坐   述35曰第二36明別由37致

也. 此文有十. 一明化主謂世尊. 二辨化時謂

食時. 三彰38衣服謂著衣. 四顯執器謂持[&FFFF]#.

五陳化壤謂入舍[&FFFF]#大城. 六明心膳謂乞食

也. 七辨均普謂於39其城中次第乞已. 八彰攝

化謂還至本處. 九顯濯足謂飯食訖收衣[&FFFF]#

洗足已. 十陳安住謂敷座而坐. 言世尊者謂

具六德破40四魔41四魔者可知. 六德者佛地

論說. 一自在義42永不繫屬諸煩惱故. 二熾盛

經數: 一七○○

經名: 金剛般若經贊述卷上

頁數: 一二七

上              欄

義炎猛智火所燒練故. 三端嚴義具諸相好

所莊1嚴故. 四名稱義一切殊勝功德圓滿無

不2知故. 五吉祥義一切世間親近供養咸稱

[&FFFF]#故. 六3尊重義具一切德常起方便. 利益安

樂一切有情無懈4廢故5言食時者謂齋時也.

此下6一一皆有所表. 故無垢稱經云. 佛告阿

難陀. 諸佛凡所7有威儀進止無非佛事也. 何

故今云食時也. 此顯食訖說經日卽正中. 表

其所說大乘無相8理捨離空有二邊執. 故食

時者謂卽說經9差別時分也. 此表欲說無相

之敎. 先觀無相之理. 如欲說無量義經. 先入

無量10義處三昧觀無量11義處之理. 佛以慧

爲命無相爲食. 欲說無相之敎先以慧觀無

相妙理. 後方說之故言食時也. 著衣者事衣

有三. 12僧伽梨[&FFFF]#多羅僧安陀13惠. 此中初衣

著入王城聚落. 次衣處衆14說法. 次衣可知.

今欲入城卽顯著初衣也. 法中亦有三衣. 一

者精進15亦名甲鎧. 謂能16策勵宣說利樂等

事. 不避寒熱等事猶17如著衣也. 二柔和忍辱

衣. 謂由忍辱. 故拒外怨害. 不能侵猶如著衣

寒熱不觸也. 三□愧之上服. 由崇重賢善輕

拒暴惡. 羞恥爲相故18如衣也. 今此表佛策勵

宣說無相妙19法故言著衣也. 持[&FFFF]#者應量器.

一者應自所食量. 二者應外所施量故. 不大

不小名應量也. 爲表佛無分別智內證於理

如[&FFFF]#受食. 心起於智故復名持. 入舍[&FFFF]#大城

者表欲入正法大城[&FFFF]#無相食也. 或正法如

城. 故無垢稱云爲(去呼)護法城也. 菩薩如守城

故. 或正法如城中人. 菩薩如城卽爲(平呼)護法

中              欄

城也. 或入法界大城飮無相味. 爲表此故言

入舍[&FFFF]#大城也. 乞食者正表以無分別智內

證無相理也. 次第乞者謂從一巷至一巷. 從

一家至一家等. 爲顯於一一法皆遍證至無

相理也. 還至本處者爲表將說無相之敎還

須起後得智爲他廣演也. 洗足者爲顯外有

垢洗足卽除. 內心有染聞法自滅也. 敷座而

20坐者謂欲顯所說法最勝. 故世尊自敷其座

如21[&FFFF]#尊位不令餘人敷座具也. 而坐者無著

論釋云. 顯示唯寂靜者於法能覺能說. 故此

顯世尊22端身正念者. 爲表內能覺了眞理外

23能說無相法故也. 能斷金剛云住背面念者.

背謂[&FFFF]#遠義面謂24觀向義. 謂以智觀理如鏡

鑒面也. 所言背者背生死. 面者向涅槃. 背者

25捨煩惱. 面者證眞理. 背26者離有空*面者處

中道. 如是應知. 或云對面念者是視□義. 謂

以智達理如視□其面故也

時長老須菩提在大衆中卽從座起偏袒右

肩右膝著地合掌恭敬而白佛言述曰. 此大

文第二發請. 正說分中依世親科文有其二.

謂從此唱至果報亦不可思議是初周說. 次

爾時須菩提乃至云何應住已下訖至應作如

是觀是第二周說也. 謂初周中三問27未發心

者如何成發心乃至已修行者如28何斷障. 第

二周中說者若菩薩於自身三29種修行生如

是心. 云我能發心. 乃至云我30能斷障爲除

如是增上慢故第二周說也. 謂卽初周說法

明未發心者敎發. 第二周31說法者謂已發心

者言我能32發故爲說也. 或修行斷障二周

下              欄

33別釋. 舊釋云. 初周爲生34是善. 第二周35爲

斷障障卽所知也. 故下論云於內心修行存

我爲菩薩卽36障於不住道也. 謂菩薩不住道

中無分別智內37冥眞理. 方證得故非起我能

心也. 又解爲利鈍兩機初後二衆故作兩周

說也. 就初周中有二. 謂始從應如是降伏

下乃至如所敎住是正宗. 可以身相見如來

不下明斷疑. 謂能斷38道般若所斷者謂二障

39也. 前中有四. 初善現虔恭[&FFFF]#請. 次如來嘆

印許陳. 三敬諾希聞. 四隨問別答. 前中復

三. 初明虔恭. 次40明[&FFFF]#嘆. 後正陳請. 此初41文

也. 然無著菩薩說成立七種義句已此般若

波羅蜜卽42得成立. 謂種姓不斷等. 此七43之

初三科判此經總有三段. 後四彰此經中所

有之義非別44判文也. 三段文者. 一善現[&FFFF]#嘆

名爲種姓不斷. 二善現發請名爲發起行相.

發問修行之相故. 三45者如來印答46訖至應

作如是觀名行所住處. 謂依佛所說此一部

義以行其行. 卽是47行所住處也. 四對治者非

別有文. 卽於行所住處中. 有能所對治也. 故

論云彼如是相應行. 48相行諸住處時有二種

對治. 應知49謂邪行及共見正行. 此中見者謂

分別也. 於初住處中若說菩薩50應生如是心

所有衆生等. 此是邪行對治. 生如是心是菩

薩51是邪行. 若52復說言若菩薩有衆生想等.

此爲共見正行對治. 此分別執菩薩亦應斷.

謂我應度衆生故. 於第二住處中若說應行

布施. 此爲邪行對治. 非無布施是菩薩邪行.

若復說言住於事等此爲共見正行對治. 此

經數: 一七○○

經名: 金剛般若經贊述卷上

頁數: 一二八

上              欄

分別執菩薩亦應斷. 謂應行布施故. 就此之

中有能對治所對治. 應准釋之. 五不失者謂

不失正道此遮增減執也. 謂於行所住處之中

執有人法. 故名爲增執. 撥無眞如妙法故名

爲減執. 若作此者便失正道. 今遮二執故云

不失. 故論云於中若說言如來說福德性卽

非福德性者. 此遮增益邊. 以無彼福聚分別

自性1故. 若復說言是故2如來說如來福德

聚. 此遮損減邊. 以彼3雖不 如言詞有4自性

而有可說事. 以如來說福德聚故. 乃至云所

謂佛法者卽非佛法. 如是等皆應准釋名爲不

失也. 六地者此有三種. 一信行地. 謂凡夫修

位始5從唱乃至是名一切法也. 二淨心地. 謂

十地始從譬如人身長大下. 三佛地. 從若菩

薩作是言我當莊嚴佛土乃至經末也. 七立

名者謂釋能斷之名可知也. 然南地有金剛

仙釋. 科此論總爲十二分者. 但是此方凡情

浪作圖度. 不可依據也. 爾時長老者西方以

耆尊爲長老也. 若少而有德故有大德之名.

非此6有方7周須菩提者訛也. 應云蘇補底.

此云善現. 卽世尊弟子之中解空第一也. 謂

應佛之世卽能8現生. 或善能現前了達空義.

或初生現時其室9空寂. 相師占之名爲善現.

現者出也. 生時室中一切空寂表其長大善

解空義故名善現. 新□能斷名具壽善現者.

命有二種. 一出世命謂慧. 二者世間命謂連

持色心相續. 若單標慧命不攝世間. 若獨言

壽不通出世. 顯雙具二故云具壽也. 卽善現

有二. 一者得出世慧命. 二者10爲 得世間長命

中              欄

故亦云長老也. 卽從11座起者爲表捨二乘之

非實. 趣一乘之究竟也. 偏袒右肩者顯12示敬

相. 彼以右爲吉祥故也. 爲表般若能與衆作

吉慶也. 右膝著地者顯降伏生死過失也. 謂

無始來以右手脚造衆罪故. 爲表此法能伏

生死苦也. 合掌者爲表聽者之心與法冥合

也. 恭敬者表法可尊也. 無著論云有六因緣

故須菩提問. 一者斷疑. 謂諸衆生無始已來

無明在身. 煩惱迷覆而生疑惑. 謂於四諦或

於三寶等而生疑惑不能生信. 若發問時所

有是諸疑惑13者皆悉斷故. 二爲起信解故者.

謂若雖有信於諸經法不知於何而起信解.

故爲發問令於般若起信解故. 三爲入甚深

者. 謂若雖於般若生於信解. 然於甚深之義

未能進解. 故爲發問令解甚深義也. 四爲不

退轉故者. 謂雖於甚深而得解悟. 然逢蚊□

□諍疲懈等緣. 或時退轉. 一爲發問永無退

故. 五爲生喜故者. 14謂衆生久15殖生死□懷

無量種種憂苦. 一16爲發問憂苦永除故生歡

喜也. 六爲正法久住故者. 謂若不說如是般

若. 或諸正法速卽隱滅無人住持. 一爲發問

當令正法永得久住也

希有世尊如來善護念諸菩薩善付囑諸菩薩

述曰依世親科. 初周之中有二. 一當宗請

說分. 二可以身相下廣破衆疑分. 初中有四.

一虔恭[&FFFF]#請. 二嘆印許陳. 三敬諾希聞. 四

隨問別答. 初中有四. 一彰所在. 謂大衆中二

顯虔恭三明[&FFFF]#嘆四正發請上來二文竟. 此

爲第三[&FFFF]#17嘆也. 言希有世尊者謂住劫之中

下              欄

18咸時方有佛19出世也. 只如賢劫千佛之中

已有四佛出世. 謂此住劫之中初之五劫無

佛20世現. 第六劫中人壽四萬歲時拘留孫佛

出21世第七劫中人壽三萬歲時拘那含牟尼

佛22出世第八劫中人壽二萬歲時迦葉佛出

世. 第九劫中人壽百歲時釋迦牟尼23佛24出.

第十劫中人壽八萬歲初減劫時彌勒佛25出

至第十五劫九百九十四佛共出一劫. 至後

住劫中有樓至佛獨出26一住劫. 從此已後更

經十二大劫方有星宿劫中第一日光佛*出

從此已後更經三百劫方有餘佛出27世故法

華云諸佛28出於世懸遠値遇29難等也. 善護

念者世親云加彼身同行. 一加其身二加其同

梵行者. 謂有菩薩曾已發心30逢遇諸佛. 機根

已熟者如來31卽護念之一32切加其身. 令得

自利增長善法. 二加同行. 謂卽菩薩有同共

梵行者. 令轉敎授之. 加其利他也. 善付33囑

者謂根未熟菩薩卽是. 雖已發心機根未熟.

此有二種. 一者曾未有功德. 二者曾來雖有

功德已34唯退失. 以此二人付授根熟菩薩. 令

其敎導. 於未得已退35者令得36於曾得已退

者令其進修. 故名付*囑. 又得不退者令不捨

大37乘者. 前將根未熟付授根已熟者38今39卽

世尊以法付授根未熟者令不捨大乘. 於大

乘中欲令勝進名爲付*囑40世義41云准論付

囑有二. 一者菩薩之中有得退未得退者. 但令

其不捨大乘令其勝進名爲付囑也. 然無著

釋意與此稍殊. 彼意說云. 如來初成道時有

菩薩. 曾於過去已積善根根已成熟者. 佛卽

經數: 一七○○

經名: 金剛般若經贊述卷上

頁數: 一二九

上              欄

爲說彼行所住處. 於住處中說聖道爲能對

治. 分別爲所對治. 又說斷除增減二執不失

正道. 凡夫修菩薩修及佛地. 又說成立般若

名故. 如是名爲善護念也. 善付囑者卽根未

熟菩薩未能發心修行. 故如來臨涅槃付囑

已攝受菩薩. 令其以此五種義爲說. 1亦令成

熟佛法也. 已攝受者卽謂根2熟菩薩故也. 然

護念有六. 一者時. 謂如來能爲現在及未來

二時護念也. 謂於現在令其安樂之時. 卽不

令作惡招未來惡果名爲利益. 非如慈母令

兒子現在得樂故反令造惡也. 二者差別. 謂

善能知機差別爲說故名善護念也. 三者高

大. 謂以般若攝益有情更無過上故也. 四牢

固者. 謂世間物可有破壞唯其般若畢竟堅

牢也. 五普遍者. 謂遍能攝益於自他. 故非如

二乘但自利也. 六異相者. 謂信行地中凡夫

修位有種種別. 隨其差別以別異法而爲說

故也. 善3付囑者亦有六種. 一入處者謂所

歸投處名爲入處. 處謂安處也. 謂佛付囑根

未熟者言. 我涅槃後歸餘菩薩諸佛等. 故以

諸善友爲所歸投也. 二法爾得者. 謂已根熟

者於他之所法爾能爲4攝益. 如母於子也. 三

轉敎者. 謂令傳說般若深法使傳燈紹繼不

絶故也. 四不失者. 卽是入處由有所歸投故

不失正法正道也. 五悲者. 卽是法爾由有悲

故能法爾攝益他. 六尊重者卽轉授也. 由尊

重般若故而能展轉傳敎也

世尊善男子善女人發阿□多羅三□三菩提

心云何應住云何降伏其心   述曰. 此第5三

中                      欄

正發請也. 善男子等者卽謂6烏波索迦等也.

若不受別解脫戒不能親近承事. 故不名爲

善也. 發者生也起也. 阿□多羅者此云無上

也. 三者正也□者等也. 三又名正菩7提稱覺

應云無上8正等正9覺及等正覺謂初是總名

次簡外道邪覺. 次間二乘偏覺次簡菩薩缺

覺. 擧圓10滿故如是名爲無11上正等正覺也.

謂此體者卽是法身. 故勝□云如來者卽是

法身. 法身卽涅槃界也. 言發心者謂趣向於

12波若. 故名爲發. 云何住者問住13何心而成

發也. 謂於何處安住其心而成發也. 14世云何

修行旣發心已如何修行耶. 云何降伏其心

者旣修行已煩惱所知如何除斷耶. 云何住

者卽謂深念衆生心也. 云何修行者謂心菩

提心也. 云何降伏者謂厭離有爲心也. 又斷

一切惡者卽是云何降伏其心也. 修一切善者

卽云何修行也. 度一切衆生者卽云何住也.

又律儀戒攝善法戒饒益有情戒亦此配之

也. 此上[&FFFF]#依世親意釋. 依無著者與上不同

也. 彼云應住者謂欲願故. 欲者正心也. 謂卽

正心佛故. 願者爲所心故作心思念也. 謂發

15正願斷一切惡等故. 應修行者謂相應三摩

[&FFFF]#帝故. 三摩[&FFFF]#帝者無分別三摩提也. 謂爲

對治分別故. 而起無分別三摩提16引無分別

智也. 此意云由有分別故是非遂生. 是非生

故煩惱起. 煩惱起故造惡業. 造惡業故生死

轉. 今爲斷彼故起無分別行也. 分別者卽所

知障故. 應降伏者謂折伏散時. 折伏散時者

若彼三摩[&FFFF]#帝心散制令還住也. 此意云若

下              欄

折伏分別心不令散亂故名爲降伏. 正起無

分別三摩[&FFFF]#17帝故名爲修行也. 18問何故不得

言若善男子等於三乘菩提應云何住等. 而

19獨言於大乘耶. 如勝□云荷四重擔者. 卽有

20姓無姓皆攝益. 故答論釋云不可得義. 謂善

現旣是聲聞. 若問大乘住行爲不可得. 若問

二乘住行者非爲難事. 世尊不嘆善哉也. 又

爲三種菩提差別故善問. 故唯問發行菩薩

乘也

佛言善哉善哉須菩提如汝所說如來善護

念諸菩薩善付囑諸菩薩汝今諦聽當爲汝說

善男子善女人發阿□多羅三□三菩提心應

如是住如是降伏其心  述曰此第二嘆印許

陳於中有三. 一者嘆二者印三者許陳. 嘆者

謂善哉也. 謂若善現少有合理佛但印可未

心重嘆. 爲問旣極深廣故佛重[&FFFF]#善哉也. 印

謂印述其言. 許陳者爲擬宣說. 諦者審也. 令

其諦審聽受故曰諦聽. 故經說言聽者端視

如飢渴. 一心入於語義中踊躍. 聞法心悲喜

如是之人乃爲說也

唯然世尊願樂欲聞  述曰此第三敬諾希聞

也. 唯者敬詞然21者可22然其事也

佛告須菩提諸菩薩摩訶薩應如是降伏其心

所有一切衆生之類若卵生若胎生若濕生若

化生若有色若無色若有想若無想若非有想

非無想  述曰此第四隨問別答. 於中初答云

何住次復次下答云何修行. 後須菩提23菩薩

應如是下答降伏. 就初之中有四. 初明廣大

心. 次明第一心. 次明常心. 次明不[&FFFF]#倒心. 此

經數: 一七○○

經名: 金剛般若經贊述卷上

頁數: 一三○

上              欄

初也上依世親科. 依無著者就第三彼修行所

住處中差別言之有十八. 約地言之有三. 謂

初十六是地前資糧加行二位凡夫. 修行卽

信行地. 第十七證道是十地. 菩薩行卽淨心

地. 第十八上心地卽佛地也. 謂我莊嚴佛土

已下文若約住處言之有六. 謂一攝住處二

波羅蜜淨住1處等於中初二住處卽是十八

中初二. 第三欲住處者卽十八中二. 謂欲得

色身法身故第四離2障□住處者卽餘十二

住. 第五淨心住處者卽第十七證道. 第六究

竟住處者卽第十八上心佛地. 總雖有八住

處後二不離前六. 故通一切住處故但言住

處言之有六種也. 謂3且如初二住處中卽有

廣大及甚深二種住處. 如論具顯餘4例應然.

就六住處之中初四是信行地. 於中初二資

糧位. 次二加行位也. 然無著之意不同世親

論. 十八差別一一皆有答前三問也. 故論云

經5言菩薩應生如是心者. 顯菩薩應如是住

中欲願也. 若菩薩衆生相轉. 卽非菩薩者. 顯

示應如是修行中相應三摩[&FFFF]#帝時也. 若菩

薩起衆生相人相壽者相. 則不名菩薩者. 顯

示應如是降伏其心中攝散時也. 其世親以

十八差別中初二差別合答三問. 不同無著

一一皆答三問. □6論應知. 此答云何住者謂

如何安處其心而成發也. 謂諸修行者欲證

菩提作大利樂. 要先發起大菩提心方興正

行. 故經說言如竹破初7節8餘節速能破. 見

道初除障餘障速能除. 若發菩提心一切功

德自應圓滿故發菩提心. 經說譬如9大海初

中              欄

有一滴. 能爲諸寶作所依處. 最初發心亦復

如是. 五乘善法皆因此生. 又如世界初始漸

起卽爲荷負諸衆生因. 此心亦爾. 能爲五趣

無量種類荷負依止. 又如空界無不含容大

菩提心亦復如是. 遍空有爲皆厭離故如空.

菩提皆心證故盡空. 衆生皆深念故. 此初發

心雖爲下劣一念10福聚尙說難盡. 肉經多劫

發心修行利樂功德. 因何發心. 一者見聞佛

等功德神力. 二者聞說菩薩藏敎. 三者見聞

佛法將滅. 念言法住能滅大苦. 四者末劫多

見衆生癡無□愧. □嫉憂苦惡行放逸懈怠

不信念. 言濁世多起如是惡煩惱. 時我當發

心令餘學我起菩提願. 由此便發大菩提心

將欲發心先具11十德起三妙觀. 十勝德者一

親近善友. 謂情同道合雖遠名近. 若非同合

者雖近不名善友也. 故涅槃云. 善知識者如

法而說如說而行. 謂自不殺生敎他不殺生.

乃至自不邪見敎他不邪見等名如說而行也.

又善知識者猶如初月至十五日漸圓勝故

也. 二供養諸佛. 譯行十種供養. 謂現前不現

前等三修集善根. 謂凡所爲作共集善故. 四

者志心勝法. 謂好作勝善12好聞勝法. 如是等

五心常柔和. 謂性不□戾猶如良馬. 六遭苦

能忍. 謂爲菩提不憚寒熱等苦故. 七慈悲淳

厚謂濟拔一切. 八深心平等. 謂怨親無二好

惡齊故. 13九信樂大乘. 十心佛智慧. 法華有

五故彼云. 又佛子心淨柔軟亦利根無量諸

佛所而行深妙道. 三妙觀者一厭離有爲. 謂

觀生死惡趣無暇等衆苦逼迫. 自身之中五

下              欄

蘊四大能生惡業. 九14孔常流臭穢不淨. 三十

六物之所集起. 無量煩惱燒煮身心. 如沫如

泡念念遷謝. 癡覆造業六趣輪□. 諦審思惟

深心厭捨. 二心菩提. 謂觀佛果相好功德莊

嚴. 法身本淨具戒等蘊力無15畏無量勝法. 成

二妙智慈愍衆生. 開導愚迷令行正路. 諸有

情類遇皆除惱見是功德修集16名希心. 三念

衆生. 謂觀衆生癡愛所惑受大劇苦. 不信因

果造惡業因. 厭捨正17道信受邪道. 四流所流

七18漏所漏. 雖畏衆苦還爲惡業. 而常自行憂

悲苦惱. 愛別離苦見已還愛. 怨憎會苦覺已

彌怨. 爲欲起業生苦無厭心樂犯戒. 懷憂縱

逸作無間業. 頑弊無□謗毁大乘. 癡19執生慢.

雖懷聰敏具斷善根20妄自貢高常無改悔. 生

八無暇21□法無修雖聞不持. □習邪業得世

妙果謂證涅槃. 受彼樂終還生惡趣. 見是等

輩深心悲22愍. 次應發心如是發願. 願我決定

當證無上正等菩提能作有情一切義利. 或

隨意樂諸佛之名. 如釋迦佛初發希願. 如俱

舍頌於三無數劫逆次逢勝觀燃燈寶□佛.

初釋迦牟尼23佛. 無著菩薩由此說言. 淸淨增

上力堅固心勝進. 名菩薩初修無數三大劫.

先起信精進念定慧根降伏障染. 次發大願

常逢善友以爲勝緣. 雖遇惡友方便24沮壞. 終

不棄捨大菩提心. 所修善法運運增長. 以不

退屈而爲策發. 齊是名爲最初修行. 依如上

說初發心已25卽名趣入無上菩提. 預在大乘

諸菩薩數. 於生死海作出限量. 勇猛定當速

登彼岸. 今此一唱名廣大心者. 謂十方無邊